Atle Pettersen

Atle Pettersen (født 1989) er en norsk vokalist, låtskriver, programleder og skuespiller fra Skien. Pettersen har vært vokalist i flere band, blant andre Above Symmetry og The Scheen. I 2014 vant sistnevnte Emergenza, verdens største musikkonkurranse for usignerte band. Pettersen er også kjent som programleder for NRKs Beat for Beat, og for deltakelser i konkurranser som X Factor (2010, andreplass), Skal vi danse (2011, vinner) og Stjernekamp (2013, tredjeplass).

Oppvekst og tidlig karriere
Atle Pettersen vokste opp på Borgestad i Skien kommune, og startet sin sangkarriere i barnekoret Gla'vox, tilhørende Gulset kirke. I 2002 reiste han sammen med tre andre barn i koret til Thailand for å synge sammen med barna i en menighet der. Da Pettersen returnerte til Norge, lagde han CD-en Sammen, som etter ekstraopplag innbrakte 40 000 kroner til inntekt for de hjelpetrengende barna.12-åring gir bort 20. 000 kroner, arkivartikkel fra Varden, 1. juli 2002Atle og Margaret på samme scene, arkivartikkel fra Varden, 24. januar 2005 Atle Pettersen var også en periode vikarorganist i menigheten, helt fra han var 13 år gammel.13-åring debuterte som organist, arkivartikkel fra Varden, 23. desember 2002 

Pettersen deltok i Melodi Grand Prix junior i 2003 med sangen «Hekta på brett», som han hadde skrevet selv.Stemmene holder til Grand Prix jr., arkivartikkel fra Varden, 5. september 2003 Sangen ble fremført sammen med venninnen Stine Cecilie Hillestad. I 2006 deltok Pettersen også i Kjempesjansen på NRK.

Atle Pettersen ble et kjent navn i musikermiljøet i Telemark etter at bandet Above Symmetry (som den gang brukte navnet Illusion og hadde Pettersen som frontvokalist) vant Ungdommens kulturmønstring i Telemark i 2006. I de påfølgende årene opptrådte Pettersen med bandet flere steder.Høyt og hardt men forsinka, Telemarksavisa, 23. juni 2006– Tidenes happening, Telemarksavisa, 10. januar 2007 Atle Pettersen fikk også i oppdrag å være programleder for Sluserock 2008 sammen med Charlotte Thorstvedt.Festivalsommer'n er i gang, Telemarksavisa, 5. juni 2008

Gjennombrudd med X Factor
Høsten 2010 deltok Atle Pettersen i den norske versjonen av X Factor på TV 2. Også i denne konkurransen benyttet Pettersen seg av egenkomponerte låter, blant annet sang han «Traces Inside» på audition. Sangen hadde Pettersen komponert sammen med de øvrige medlemmene av Above Symmetry. Pettersen hadde Marion Ravn som mentor i programmet. X Factor ble det nasjonale gjennombruddet for Pettersen, ettersom programmet høsten 2010 hadde gjennomsnittlig 596 000 seere hver fredagskveld. Atle Pettersen kom på andreplass i konkurransen, bak vinneren Hans Bollandsås. 

Etter X Factor
Den 4. desember 2010 fremførte Pettersen låten «Lean on Me» sammen med Annsofi Pettersen og Mohamed Abdi Farah på TV 2s Artistgalla. Våren 2011 opptrådte Pettersen som gjesteartist for det symfoniske power metal-bandet Kamelot. 

Den 11. november 2011 ga Atle Pettersen ut sitt første soloalbum; Based on a True Story. Albumet nådde tredjeplass på VG-lista. Den første singlen «Light On» nådde åttendeplass på VG-lista, mens singelen «Shine» solgte til gull.Light on på VG-lista, besøkt 28. november 2011

Høsten 2011 deltok Atle Pettersen i TV 2-konkurransen Skal vi danse.Her er høstens nye dansestjerner, VG Nett, 11. august 2011Bli bedre kjent med Atle Pettersen, TV 2, 11. august 2011 Han danset sammen med Marianne Sandaker og vant konkurransen etter å ha slått Kari Traa i finalen.Sjørøver-Atle stakk av med seieren , Dagbladet, 12. november 2011 Atle Pettersen vant Skal vi danse 2011, TV 2, 12. november 2011 Høsten 2011 ble Pettersen i tillegg den nye frontfiguren i Polices reklamekampanje i Norge.Atle Pettersen blir sexy reklamemodell   , Minmote.no, oktober 2011

I 2012 grunnla Pettersen rockebandet The Scheen, sammen med sine tidligere bandkolleger fra Above Symmetry. Rockegruppen ga ut sin første singel, «I am I», 6. mai 2013, og deres første album, The Scheen, ble utgitt i februar 2014. Den 10. august 2014 vant bandet verdens største band-konkurranse for usignerte band, Emergenza.

Høsten 2013 deltok Pettersen i NRK-programmet Stjernekamp, der han endte på tredjeplass. I november 2013 var han også med i forestillingen The Beatles – It was 50 years ago today. I 2015 var Pettersen programleder for NRKs Sommeråpent en uke sammen med Nadia Hasnaoui.

Høsten 2016 debuterte han og Stian Blipp som musikalstjerner i en oppsetning av musikalen Singin' in the Rain på Folketeateret i Oslo.Stian Blipp og Atle Pettersen blir musikalstjerner - Besøkt 3. mars 2016. 

Han har deltatt i Melodi Grand Prix to ganger: i 2021 med låten «World on Fire» og i 2023 med låten «Masterpiece».

 Solokarriere 
I 2016 ga Atle Pettersen ut sin første singel som soloartist, «Ready to Love», under artistnavnet Atle.

Han var også med i Soot-spelet i Ørje med rollen Engebret Soot sommeren 2018 og 2019.

 Programleder 
Pettersen har ledet programmet Beat for Beat siden 2016.

Diskografi 

 Album 
Based on a True Story (2011)

 Singler 
«Bandana» (2010), med Snobe
«Light On» (2010)
«Save Me» (2011)
«Shine» (2011)
«Let Me In» (2011)
«Amazing» (2012), med Rex Ajieh
«Make Them Wait» (2013)
«I am I» (2013)
«Building a Life» (2014)
«Like Frankie» (2014)
«Julenissen kommer i kveld» (2014), med Haddy Njie
«Ready to Love» (2016)
«Number One» (2017)
«Misbehave» (2017)
«Usynlig» (2017)
«World on Fire» (2021)
«Masterpiece» (2023)

The Scheen

 Album 
The Scheen (2014)

 Singler 
«I am I» (2013)
«Run» (2014)
«City Lights» (2014
Above Symmetry (tidl. Illusion & Aspera)
Two Worlds Demo (2005)
Illusion Demo (2006)
Ripples (2011)

 Singler/EP-er 
Square Edged Circle (2007)

 Deltar på 
 Melodi Grand Prix junior 2003 (2003)
 Pagan's Mind: God's Equation (2007)
 The Animals: Last Live Show (2008)
 X Factor: X Factor 2010 (2010)
 Aeon Zen: Enigma (2013)
 Speakeasy: Wildfire (2013)
 Lisa Ajax: Collection (2017)
 Universal Music: Hits for Kids 38 (2017)
 Alan Walker, Au/Ra og Tomine Harket: «Darkside» (2018)
 Melodi Grand Prix 2021: «World on Fire» (2021)
 Melodi Grand Prix 2023: «Masterpiece» (2023)

TV-opptredener og film
 2003: Melodi Grand Prix junior – deltaker
 2006: Kjempesjansen – deltaker
 2010: X-Factor – deltaker
 2011: Skal vi danse – deltaker
 2014: Stjernekamp – deltaker
 2014: Julemorgen – programleder
 2015: Sommeråpent – programleder
 2015–: Beat for beat – programleder
 2015: Kvelden før kvelden – programleder
 2020: 71 grader nord – deltaker
 2021: Melodi Grand Prix – deltaker
 2023: Melodi Grand Prix – deltaker

Referanser

 Eksterne lenker 




Kategori:Norske sangere
Kategori:Norske TV-programledere
Kategori:Programledere for NRK TV
Kategori:Norske deltakere i talentkonkurranser på TV
Kategori:Deltakere i Melodi Grand Prix junior
Kategori:Deltakere i Melodi Grand Prix 2021
Kategori:Deltakere i Melodi Grand Prix 2023
Kategori:Deltakere i Stjernekamp
Kategori:Skal vi danse-deltakere
Kategori:71 grader nord kjendis-deltakere
Kategori:Personer fra Skien kommune